Diari Oficial de la Generalitat Valenciana


Sumari del DOGV 1381, del 14-09-1990 (1990/818695)

ORDRE de 30 de juliol de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica situada en el terme municipal de Requena (València), denominada «El Hornillo-Chapudilla».
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/30/(1)/dof/vci/html**

### Dades del document

Número de DOGV
:   1381

Data del DOGV
:   14-09-1990

Secció del DOGV
:   DISPOSICIONS GENERALS

Número del document
:   1990/818695


Data del document
:   30-07-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de juliol de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica situada al terme municipal de Requena (València), denominada "El Hornillo-Chapudilla".  
El Servei Forestal de la Direcció General de Política Forestal i Pesquera de la Conselleria d?Agricultura i Pesca ha proposat l'adquisició, per part de la Generalitat Valenciana, de la finca anomenada «El Hornillo-Chapudilla», situada en el terme municipal de Requena (València), amb l?objectiu de garantir la conservació d'aquella zona forestal poblada de pinus halepensis de bona qualitat i densitat, i per la important repercussió social que podria tenir la possible creació en el seu àmbit d'àrees recreatives, aules de la naturalesa, campaments, etc., atesa la favorable configuració que li aporta el fet de posseir dues fonts naturals i 15 quilòmetres de camí en bon estat de conservació.  
La conveniència de l'adquisició esmentada es justifica, de forma especial, per la confrontació entre la finca objecte d'aquesta ordre i la denominada «El Ciscar y la Matachosa», propietat de la Generalitat Valenciana; l?objecte és poder aconseguir així una important finca forestal i adequar-la als seus possibles aprofitaments, crear la necessària xarxa de tallafoc, faixes auxiliars, pistes forestals i dipòsits d'aigua per disminuir el perill d'ignició i propagació del foc, i dedicar-la als fins d'interés social assenyalats.  
Per això i d?acord amb el que estableix l'article 30 de la Llei de patrimoni 3/1986, de 24 d?octubre, de la Generalitat Valenciana, amb la valoració tècnica i informes previs que consten en l?expedient.  
ORDENE:  
Article primer  
Que s?acorde l'adquisició mitjançant contractació directa a títol onerós i en virtut de compra-venda, de la finca rústica que a continuació es descriu:  
Rústica. Una labor denominada «El Hornillo-Chapudilla», situada en el terme municipal de Requena, partida de los Pedrones, que comprén un tros de superfície de tres tafulles de terra d'horta amb fruiters, quatre almuds i dos mesurons de terra de regadiu, cent almuds i tres mesurons de terra de secà sembrada i mil sis-cents setanta-vuit almuds de forest en terme inculte, amb una cosa de labor, emprius i un corral anomenat de Tomàs Padrón o Pedrón, la mesura superfície del qual no consta i una altra casa arruïnada anomenada Chapudilla, assenyalada amb el número vint-i-quatre, sense que puga precisar-se si és antiga o moderna, la qual consta de pis baix i golfa i ocupa una superfície de cinc-centes vares; aquestes superfícies són equivalents, poc més o menys, a set-centes hectàrees, setanta-nou àrees i vuitanta-sis centiàrees (amb una superfície real de 665,5 hectàrees) i la cosa Chapudilla tres-cents quaranta-nou metres trenta-set set decímetres quadrats, sota els límits següents: nord, amb terres de Manuel i Pilar de Espinosa; sud, de Manuel i Pilar García Montes i Valeriano Pérez Garcia; est, hereus de Nicasio Domínguez i de Martín, León, Luis i Clemente Luján Navarro i oest, el barranc de las Salinas de Ortolá.  
La finca anteriorment descrita figura inscrita a nom del Banco de Valencia, SA, en el Registre de la Propietat de Requena, al tom 74 de l'arxiu, llibre 48 de l'Ajuntament de Requena, foli 93 figura la inscripció 3.ª de la finca 5 741 i al tom 901 de l'arxiu, llibre 310 de l'Ajuntament d'Utiel figura la inscripció 4 a de la mateixa finca.  
Article segon  
La finca esmentada es troba lliure de càrregues i gravàmens.  
La compra que necessàriament es formalitzarà en escriptura pública es realitzarà per un preu de quaranta-dos milions de pessetes (59.365.215 PTA).  
Les despeses i els impostos que se?n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta ordre.  
València, 30 de juliol de 1990.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI